作者:戴善甫
標題:陶學士醉寫風光好・醉中天
內容:他教莫把瑤箏按，只許鳳簫閒。他道是何用霓裳翠袖彎，更休撒紅牙板。不教放筵前過盞，幾時得酒闌人散？直恁般見不得歌舞吹彈。(韓熙載雲)俗語云：座上若有一點紅，斗筲之器盛千鍾。座上若無油木梳，烹龍炮鳳總成虛。弱蘭與學士遞一杯。(正旦把盞科)(陶谷怒雲)潑賤人靠後，小官一生不吃婦人手內飲食。(韓熙載雲)學士飲一杯，怕做甚麼？豈不聞將酒勸人，終無惡意。何怒之有？學士也與他接談，略抬眼重他一看波。直恁般的，弱蘭遞酒。(正旦遞酒科)(陶谷雲)靠後！小官乃孔門弟子，放鄭聲，遠佞人。鄭聲淫，佞人殆。小官平生目不視邪色，耳不聽淫聲。太守何故三回五次，侮弄小官，是何道理？(正旦唱)。